CELEX: 62010CN0568
Language: sl
Date: 2010-12-06 00:00:00
Title: Zadeva C-568/10: Tožba, vložena 6. decembra 2010 – Evropska komisija proti Republiki Avstriji

19.2.2011   
            
            
               SL
            
            
               Uradni list Evropske unije
            
            
               C 55/19
            
         Tožba, vložena 6. decembra 2010 – Evropska komisija proti Republiki Avstriji
   (Zadeva C-568/10)
   2011/C 55/33
   Jezik postopka: nemščina
   
      Stranki
   
   
      Tožeča stranka: Evropska komisija (zastopnika: Maria Condou-Durande in W. Bogensberger, zastopnika)
   
      Tožena stranka: Republika Avstrija
   
      Predloga tožeče stranke
   
   Tožeča stranka predlaga, naj Sodišče:
   
               —
            
            
               ugotovi, da Republika Avstrija s tem, ko je uvedla ureditev, v okviru katere lahko študentje, državljani tretjih držav, pridobijo delovno dovoljenje le, če se prej preizkusi položaj na avstrijskem trgu dela, da se s tem ugotovi, da na delovno mesto ni mogoče zaposliti prijavljene brezposelne osebe, ni izpolnila svojih obveznosti iz člena 17(1) Direktive Sveta 2004/114/ES z dne 13. decembra 2004 o pogojih za sprejem državljanov tretjih držav za namene študija, izmenjav učencev, neplačanega usposabljanja ali prostovoljnega dela (1),
            
         
               —
            
            
               Republiki Avstriji naj se naloži plačilo stroškov.
            
         
      Tožbeni razlogi in bistvene trditve
   
   Komisija meni, da avstrijski predpisi študentom, državljanom tretjih držav, sistematično preprečujejo dostop do trga dela, ker se jim izda delovno dovoljenje za prosto delovno mesto le, če se predhodno ugotovi, da na to delovno mesto ni mogoče zaposliti prijavljene brezposelne osebe. Število delovnih dovoljenj, izdanih tej skupini, naj bi bilo zelo nizko. Tako naj bi imelo le 10 % študentov, državljanov tretjih držav, v primerjavi s 70 % avstrijskih študentov možnost, da del stroškov za študij krijejo s pomočjo zaposlitve.
   Republika Avstrija meni, da so te omejitve utemeljene, saj naj bi bila Avstrija za študente, državljane tretjih držav, zaradi prostega dostopa do visokošolskega študija ter nižjih šolnin zanimiva. Ti naj bi se praviloma zaradi pomanjkanja znanja nemškega jezika ter nezadostnih poklicnih kvalifikacij znašli na področjih nekvalificiranih poklicev, kar v tem sektorju dodatno povečuje že visoko stopnjo brezposelnosti.
   
      (1)  UL L 375, str. 12.